
IZVJEŠĆE
o provedenom savjetovanju s javnošću o Nacrtu Pravilnika o provedbi postupaka jednostavne nabave Srednje škole Bol


Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22) Srednja škola Bol provela je savjetovanje s javnošću o Nacrtu Pravilnika o provedbi postupaka jednostavne nabave Srednje škole Bol

Predmet savjetovanja bio je Nacrt Pravilnika o provedbi postupaka jednostavne nabave Srednje škole Bol kojim se uređuju pravila, uvjeti i načini pripreme i provedbe postupaka jednostavne nabave u Školi ovisno o procijenjenoj vrijednosti predmeta nabave, uključujući provedbu postupaka putem Elektroničkog oglasnika javne nabave Republike Hrvatske, javnu objavu pojedinih postupaka, pravnu zaštitu gospodarskih subjekata, sprječavanje sukoba interesa, pregled i ocjenu ponuda, donošenje odluka, realizaciju nabave te druga pitanja važna za zakonito, transparentno i učinkovito postupanje Škole.


Savjetovanje s javnošću provedeno je objavom: 
· Nacrta Pravilnika o provedbi postupaka jednostavne nabave Srednje škole Bol
· Obrazloženja razloga i ciljeva koji se žele postići donošenjem Pravilnika
· obrasca za sudjelovanje u savjetovanju s javnošću
· Odluke o provedbi savjetovanja s javnošću o Nacrtu Pravilnika
na službenoj mrežnoj stranici Srednje škole Bol.

Dokumentacija za provedbu savjetovanja objavljena je 18. kolovoza 2026. godine, a savjetovanje s javnošću provedeno je u razdoblju od 18. kolovoza 2026. do 28. kolovoza 2026. godine.

Zainteresirana javnost mogla je tijekom trajanja savjetovanja dostaviti svoja mišljenja, prijedloge i primjedbe:
· elektroničkom poštom: ured@ss-bol.skole.hr
· poštom: Srednja škola Bol, Bračka cesta 3, 21420 Bol
· osobno u sjedište Škole.

Tijekom trajanja savjetovanja, zaključno sa 28. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave Srednje škole Bol.


Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.

Na temelju rezultata provedenog savjetovanja s javnošću nije bilo potrebe mijenjati Nacrt Pravilnika, pa će se prijedlog Pravilnika o provedbi postupaka jednostavne nabave Srednje škole Bol uputiti Školskom odboru na donošenje.

Provedba savjetovanja s javnošću nije iziskivala dodatna financijska sredstva.

[bookmark: _GoBack]Ovo Izvješće objavit će se na službenoj mrežnoj stranici Srednje škole Bol te će se zajedno s Nacrtom Pravilnika dostaviti Školskom odboru radi donošenja Pravilnika. 

Dostaviti: 
1. Školskom odboru
2. Objava na službenoj mrežnoj stranici Srednje škole Bol
3. pismohrana
